See also: Northern Region, Nigeria Arewacin Nigeria ( Hausa : Arewacin Najeriya ) ta kasance wani yanki na Biritaniya wanda ya wanzu daga 1900 har zuwa 1914 kuma ta mamaye yankin arewacin kasar da yanzu ake kira Najeriya . Yankin yana da fadin 255,000 square miles (660,000 km2) kuma ya hada da masarautun Daular Sokoto da wasu sassa na tsohuwar daular Bornu, wadda aka ci a shekarar 1902. Babban Kwamishina na farko na yankin shi ne Frederick Lugard, wanda ya kori cinikayyar bayi da hare-hare na kabilanci kuma ya kawo tsarin gudanarwa da aka kafa ta da hukumomin gargajiya na yankin. An kawo karshen yankin na mulkin mallakan turawa a ranar 1 ga watan Janairun 1914, lokacin da aka hade yankin da Kudancin Najeriya da kuma Legas, ta zamo lardin Arewa na Mulkin Mallakan na Najeriya . Taron Berlin na 1884 da 1885 ya samar da yankin da zai zama karkashin Kariyar Burtaniya ta Arewacin Najeriya. An kafa kamfanin Royal Niger Company a 1886 tare da George Taubman Goldie a matsayin mataimakin gwamna. Kamfanin ya koma cikin ƙasa kuma ya yi shawarwarin yarjejeniyoyin kasuwanci da yarjejeniyoyin siyasa, wani lokacin tilastawa, tare da sarakunan cikin gida da yawa.